**Līgums**

„Par apmācības pakalpojuma nodrošināšanu”

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Pasūtītāja Līguma numurs | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Izpildītāja Līguma numurs |
|  |  |

|  |  |  |
| --- | --- | --- |
| Vieta |  | Datums |
|  |  |  |

**PAŠVALDĪBAS (Latvijas Republikas pilsētas vai novada) NOSAUKUMS**, iestādes nosaukums (turpmāk – Pasūtītājs) tās pārstāvja amats, vārds un uzvārds personā, kurš/a rīkojas saskaņā ar pārstāvības pamats, no vienas puses un

**JURIDISKĀS PERSONAS NOSAUKUMS,** (turpmāk - Izpildītājs) tās pārstāvja amats, vārds un uzvārds personā, kurš/a rīkojas saskaņā ar pārstāvības pamats, no otras puses (turpmāk abi kopā – Puses, atsevišķi – Puse),

*[vai]*

**FIZISKĀS PERSONAS VĀRDS, UZVĀRDS**, personas kods: kods, (turpmāk - Izpildītājs), no otras puses (turpmāk abi kopā – Puses, atsevišķi – Puse),

pamatojoties uz Ministru kabineta 2019.gada 17.decembra noteikumiem Nr.686 „Darbības programmas „Izaugsme un nodarbinātība” 9.2.1.specifiskā atbalsta mērķa „Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma „Profesionāla sociālā darba attīstība pašvaldībās” īstenošanas noteikumi” (turpmāk - Noteikumi) un saskaņā ar veikto tirgus aptauju / iepirkumu noslēdz šādu līgumu (turpmāk – Līgums).

1. **Līguma priekšmets un summa**
	1. Pasūtītājs uzdod un Izpildītājs kā krietns un rūpīgs saimnieks saskaņā ar Līguma 1. pielikumā “Pakalpojuma Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide (apmācības) apraksts” (turpmāk - Līguma 1.pielikums) noteikto apņemas nodrošināt darbiniekiem profesionālās kompetences pilnveides (apmācības) pakalpojumu (turpmāk – Pakalpojums), nodrošinot apmācību programmu “nosaukums” \_\_ stundu apjomā. Apmācības iespējams īstenot vienā vai vairākās daļās. Apmācību daļa ir katrs klātienē vai attālināti īstenots apmācību notikums (turpmāk – Apmācību daļa).

*[versija ar PVN]*

* 1. Apmācību cena vienam sociālā darba speciālistam ir EUR summa (summa vārdiem) un pievienotās vērtības nodoklis 21% (divdesmit viena procenta) apmērā, t.i., EUR summa (summa vārdiem), kopā ir EUR summa (summa vārdiem), kas ir nemainīga visā Līguma darbības laikā.
	2. Līguma kopējā summa saskaņā ar Līguma 1. pielikumā “Pakalpojuma “Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveides (apmācības)” apraksts” noteikto cenu par Līguma noteikumiem atbilstošu Pakalpojumu sniegšanu ir EUR summa (summa vārdiem) un pievienotās vērtības nodoklis 21% (divdesmit viena procenta) apmērā, t.i., EUR summa (summa vārdiem), kas kopā ir EUR summa (summa vārdiem), turpmāk viss kopā – Līguma summa. Pasūtītājam nav pienākums izlietot visu Līguma summu.

*[vai versija bez PVN]*

* 1. Apmācību cena vienam sociālā darba speciālistam ir EUR summa (summa vārdiem) apmērā, kopā ir EUR summa (summa vārdiem) (turpmāk viss kopā – Līguma summa), kas ir nemainīga visā Līguma darbības laikā. Pasūtītājam nav pienākums izlietot visu Līguma summu.
	2. Līguma kopējā summa saskaņā ar Līguma 1. pielikumā “Pakalpojuma “Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveides (apmācības)” apraksts” noteikto cenu par Līguma noteikumiem atbilstošu Pakalpojumu sniegšanu ir EUR summa (summa vārdiem), turpmāk viss kopā – Līguma summa. Pasūtītājam nav pienākums izlietot visu Līguma summu.
	3. Līguma summa ietver visas izmaksas, kas saistītas ar šajā Līgumā paredzēto Pakalpojumu sniegšanu pilnā apjomā (t.sk., telpu noma, pakalpojuma organizācijas izmaksas, personāla un materiālu izmaksas, tiešsaistes video saziņas platformas lietošanas izmaksas utml.), visus nodokļus un nodevas, kā arī visas ar to netieši saistītās izmaksas (dokumentācijas drukāšana un transporta pakalpojumi u.c.)
	4. Līguma summā iekļauto nodokļu un nodevu samaksu veic Izpildītājs.
	5. Pasūtītājs neapmaksā Pakalpojumu virs Līguma 1.3. punktā minētās Līguma kopējās summas. Ja Pakalpojums faktiski tiek sniegts mazākā apmērā nekā Līgumā noteikts, Pasūtītājs veic samaksu par faktiski sniegto Apmācību daļu, kas norādīts nodošanas un pieņemšanas aktā.
1. **Pušu pienākumi un tiesības**
	1. Pasūtītājs nodrošina Izpildītāju ar Pakalpojuma izpildei nepieciešamo informāciju un dokumentāciju, kas ir Pasūtītāja rīcībā, ja tā nepieciešama Līguma izpildei.
	2. Pasūtītājam ir tiesības pieprasīt, un Izpildītājam ir pienākums nekavējoties sniegt informāciju par Pakalpojuma sniegšanas gaitu un rezultātiem.
	3. Izpildītājs Pakalpojuma sniegšanu nodrošina Pasūtītāja izvēlētā pašvaldībā Latvijas teritorijā.
	4. Izpildītājs nodrošina Pakalpojuma sniegšanu atbilstoši Līgumā noteiktajām prasībām, ievērojot normatīvos aktus, kas regulē šādu Pakalpojuma sniegšanu, kā arī Izpildītājs uzņemas atbildību par sekām, kuras iestāsies normatīvo aktu neievērošanas vai nepienācīgas ievērošanas rezultātā.
	5. Pilnvarotajām personām, kas noteiktas Līguma 9.4. punktā, ir tiesības vienoties par Līguma 1. pielikumā “Pakalpojuma “Pašvaldību sociālo dienestu un citu pašvaldību izveidoto sociālo pakalpojumu sniedzēju sociālā darba speciālistu profesionālās kompetences pilnveides (apmācības)” apraksts” ietvertā Pakalpojuma nodrošināšanu, t.sk., vismaz par apmācību norises vietu (adresi) (t.sk. tiešsaistes video saziņas platformas izvēli), norises datumu un laiku, par sociālā darba speciālistiem (vārds un uzvārds), kuri piedalās apmācībās.
	6. Pasūtītājs apņemas nodrošināt, ka sociālā darba speciālisti, par kuriem panākta vienošanās atbilstoši Līguma 2.5. punktā noteiktajam, var apmeklēt apmācības.
	7. Ja Pasūtītājs nevar nodrošināt Līguma 2.6. punktā noteikto, tad Pasūtītāja pilnvarotajai personai, kas noteikta Līguma 9.4.1. apakšpunktā, ir pienākums pēc iespējas ātrāk, bet ne vēlāk kā 24 stundas pirms apmācību sākuma, informēt Izpildītāja pilnvaroto personu, kas noteikta Līguma 9.4.2. apakšpunktā, par sociālā darba speciālistu(-iem), kurš(-i) nepiedalīsies attiecīgajās apmācībās.
	8. Izpildītājam pēc Līguma 2.7. punktā minētās informācijas saņemšanas, ir tiesības:
		1. pārcelt apmācības uz citu dienu un laiku, par to vienojoties ar Pasūtītāju atbilstoši Līguma 2.5. punktā noteiktajam;
		2. vienojoties ar Pasūtītāju atbilstoši Līguma 2.5. punktā noteiktajam, nodrošināt apmācības, ņemot vērā, ka tajās piedalīsies mazāks sociālā darba speciālistu skaits, nekā Puses bija vienojušās.
	9. Pasūtītājs apņemas netraucēt un neļaut citām personām (piemēram, Pasūtītāja darbiniekiem, klientiem) traucēt Izpildītāju Pakalpojuma sniegšanas procesā.
	10. Izpildītājs apņemas nekavējoties rakstveidā informēt Pasūtītāju par apstākļiem, kas traucē Pakalpojuma sniegšanu noteiktajos termiņos un kārtībā.
	11. Izpildītājs izsniedz Pakalpojuma dalībniekiem dalību apmācībās apliecinošu dokumentu (apliecība vai ekvivalents), kas satur vismaz sekojošu informāciju – apmācības programmas nosaukumu un ilgumu, apmācību norises datumu, eksperta, kā arī dalībnieka vārdu un uzvārdu.
	12. Pasūtītājam ir tiesības veikt pārbaudes Pakalpojuma īstenošanas vietās un izvērtēt Pakalpojuma īstenošanas atbilstību Līgumā noteiktajām prasībām un gadījumā, ja tiek konstatētas nepilnības Līgumā noteikto saistību izpildē, dot norādījumus Izpildītājam to novēršanai, nosakot konkrētus to izpildes termiņus. Attālinātu apmācību norises pārbaudi pieļaujams veikt attālināti, pieslēdzoties tiešsaistes video saziņas platformā.
	13. Izpildītājs Pakalpojuma īstenošanas vietā nodrošina Pasūtītāja un citu institūciju pārstāvjiem, kuriem ir tiesības veikt Izpildītāja īstenoto apmācību pārbaudes, ar Pakalpojumu saistīto dokumentu oriģinālu vai to kopiju, kā arī Parakstu lapas / Dalībnieku saraksta oriģināla pieejamību.
	14. Pasūtītājs ir tiesīgs apturēt Pakalpojuma sniegšanu, ja Izpildītājs neievēro Līgumā noteiktās prasības, līdz pārkāpuma novēršanai vai zaudējumu segšanai, paziņojot par to Izpildītājam 1(vienu) darba dienu iepriekš.
	15. Izpildītājs uzņemas pilnu materiālo atbildību par Pasūtītājam un trešajām personām nodarītajiem zaudējumiem un nemantisko kaitējumu, un atlīdzināt visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā, radušies Pasūtītājam un trešajām personām.
	16. Izpildītājs apņemas bez papildus samaksas novērst identificētās problēmas, kuras radušās Izpildītāja veiktas darbības vai bezdarbības rezultātā.
	17. Izpildītājs apņemas nodrošināt, ka Pasūtītājam un Eiropas Savienības fondu vadībā iesaistītajām institūcijām ir iespējams veikt pārbaudes Pakalpojuma sniegšanas vietās.
	18. Izpildītājs apņemas nodrošināt, ka Pakalpojums vai tā daļa papildus netiek finansēts vai kompensēts no citiem Eiropas Savienības finanšu avotiem, kā arī valsts un pašvaldību budžeta līdzekļiem.
	19. Izpildītājs apņemas nodrošināt personas datu apstrādi atbilstoši Latvijas Republikas normatīvo aktu prasībām un atbildēt par to neievērošanu.
	20. Izpildītājam ir tiesības prasīt samaksu par kvalitatīva un savlaicīga Pakalpojuma sniegšanu atbilstoši Līguma noteikumiem, un Pasūtītājam ir pienākums samaksāt Izpildītājam par Līgumā noteiktajā apjomā, savlaicīgi un kvalitatīvi sniegtu Pakalpojumu saskaņā ar Līguma noteikumiem.
	21. Pirms apmācību pakalpojuma sniegšanas Izpildītājs vietnē <https://docs.google.com/spreadsheets/d/1J683SGjmkdt2v219vKMXSW71CglTiL7gJZpKs2ERsAg/edit?usp=sharing> – ne vēlāk kā trīs darba dienas pirms norises laika, savukārt par izmaiņām – ne vēlāk kā 24 stundas pirms sākotnēji plānotā notikuma norises laika, sniedz informāciju par plānotajiem notikumiem, norādot apmācību īstenošanas adresi, apmācību norises laiku, kā arī apmācību programmas nosaukumu un apjomu stundās.
	22. Ja Pasūtītājs plāno saņemt kompensāciju Noteikumu ietvaros, Pasūtītājs un Izpildītājs savstarpēji vienojoties, nodrošina, ka telpā, kurā notiek apmācības atrodas Informatīvais plakāts, kura elektroniskā versija ir atrodama Labklājības ministrijas tīmekļa vietnē.
	23. Izpildītājs apņemas nodrošināt Parakstu lapu / Dalībnieku sarakstu, kurā Pasūtītāja darbinieki ar parakstu var apliecināt savu dalību apmācībās. Parakstu lapas / Dalībnieka saraksta veidlapa ir pieejama Labklājības ministrijas tīmekļa vietnē. Pasūtītāja darbinieki savu dalību ar parakstu Parakstu lapā / Dalībnieka sarakstā apliecina pēc katra klātienes Apmācību daļas.
	24. Pēc Parakstu lapas / Dalībnieku saraksta aizpildīšanas Izpildītājs to paraksta, nodrošina, ka to nav iespējams papildināt, un nodod Pasūtītājam. Pēc Parakstu lapas / Dalībnieku saraksta saņemšanas Pasūtītājs nodrošina, ka Pasūtītāja atbildīgā persona vai darbinieks, kas piedalījās attālinātās Apmācībās, ar savu parakstu apliecina dalību tajās;
	25. Puses apņemas nodrošināt Līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
	26. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina tos par saistošiem un izpildāmiem.
	27. Parakstot Līgumu, Izpildītājs apliecina, ka viņa rīcībā ir pietiekoši kvalificēta personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā un tā pielikumos noteiktās saistības.
	28. Attālinātas Apmācību daļas norisi apliecina Izpildītāja sagatavots ekrānuzņēmums vai fotogrāfija, kurā redzams tās norises laiks, kā arī dalībnieki, vai dalībnieku kontaktinformācija. Izpildītājs minēto Apmācību daļas norises foto fiksāciju nosūta Pasūtītājam uzglabāšanai.
2. **Pakalpojuma sniegšana**
	1. Līgums stājas spēkā ar dienu, kad to paraksta abas Puses, un ir spēkā līdz (gads mēnesis datums), un pilnīgai Līgumā noteikto saistību izpildei.
	2. Izpildītājs 3 (trīs) darba dienu laikā pēc Pakalpojuma sniegšanas pabeigšanas sagatavo, paraksta un iesniedz Pasūtītājam parakstīšanai nodošanas un pieņemšanas aktu, kā arī nepieciešamības gadījumā pievieno citus ar konkrētajām apmācībām saistošus dokumentus.
	3. Pasūtītājs 3 (trīs) darba dienu laikā pēc Līguma 3.2. punktā saņemtā nodošanas un pieņemšanas akta un Parakstu lapas / Dalībnieku saraksta saņemšanas, pārbauda Pakalpojuma atbilstību Līguma noteikumiem un paraksta nodošanas un pieņemšanas aktu vai rīkojas saskaņā ar Līguma 3.4. punktā noteikto.
	4. Ja Pasūtītājs konstatē trūkumus un neatbilstības iesniegtajos dokumentos, Pasūtītājs neparaksta nodošanas un pieņemšanas aktu, uzdodot Izpildītājam par saviem līdzekļiem Pasūtītāja noteiktajā termiņā izlabot dokumentus. Ja Pakalpojums nav sniegts kvalitatīvi, nodošanas un pieņemšanas aktā ir jāuzskaita konstatētās neatbilstības un trūkumi, kā arī jānorāda piemērotais līgumsods saskaņā ar Līguma 5.nodaļu. Puses paraksta nodošanas un pieņemšanas aktu pēc tam, kad Izpildītājs dokumentos ir veicis labojumus.
	5. Pasūtītājam ir tiesības neapmaksāt Pakalpojumu, ja Pakalpojums sniegts neatbilstoši Līguma noteikumiem.
	6. Pakalpojumu uzskata par izpildītu ar dienu, kad Puses savstarpēji paraksta nodošanas un pieņemšanas aktu par Pakalpojuma izpildi, kas ir pamats rēķina izrakstīšanai.
	7. Pakalpojums var tikt pieņemts pa daļām, pusēm savstarpēji parakstot nodošanas un pieņemšanas aktu, kas ir pamats rēķina izrakstīšanai.
3. **Norēķinu kārtība**
	1. Pasūtītājs veic samaksu par Pakalpojumu šādā apmērā un daļās:
		1. avansa maksājumu ne vairāk kā 20% (divdesmit procentu) apmērā no Līguma summas, t.i., EUR summa (summa vārdiem) Pasūtītājs pārskaita uz Izpildītāja rēķinā norādīto bankas kontu dienu skaits (dienu skaits vārdiem) darba dienu laikā no Līguma spēkā stāšanās dienas;
		2. atlikušo maksājumu par faktiski sniegto Pakalpojumu vai tā daļu EUR summa (summa vārdiem) Pasūtītājs pārskaita uz Izpildītāja rēķinā norādīto bankas kontu, dienu skaits (dienu skaits vārdiem) darba dienu laikā no nodošanas un pieņemšanas akta abpusējas parakstīšanas un Izpildītāja rēķina saņemšanas, pārskaitot Līguma summu uz Izpildītāja rēķinā norādīto bankas kontu.

*[vai]*

* 1. Pasūtītājs veic samaksu par Pakalpojumu 10 (desmit) darba dienu laikā no Pušu abpusēji parakstīta nodošanas un pieņemšanas akta un Izpildītāja rēķina saņemšanas, pārskaitot Līguma summu par faktiski sniegto Pakalpojumu uz Izpildītāja rēķinā norādīto bankas kontu.
	2. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases vai komercbankas interneta maksājumu apstrādes sistēmā.
1. **Pušu atbildība**
	1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
	2. Ja Izpildītājs savas vainas dēļ nav nodrošinājis apmācības, tad Pasūtītājs ir tiesīgs prasīt Izpildītājam līgumsodu 20% (divdesmit procentu) apmērā no nenotikušās Apmācību daļas cenas par katru darbinieku, par kuru iepriekš ir panākta Pušu vienošanās atbilstoši Līguma 2.5. un 2.8. punktā noteiktajam.
	3. Ja Izpildītājs Pasūtītāja noteiktajā termiņā nenovērš Līguma 3.4. punkta kārtībā konstatētos trūkumus, tad Pasūtītājs ir tiesīgs prasīt Izpildītājam līgumsodu 0,1%(viena desmitā daļa no procenta) apmērā no Līguma summas par katru kavējuma dienu, bet ne vairāk kā 10% (desmit procentus) no Līguma summas.
	4. Ja Pasūtītājs Līgumā noteiktajā termiņā un kārtībā nesamaksā Izpildītājam par sniegto Pakalpojumu, Izpildītājam ir tiesības prasīt Pasūtītājam līgumsodu 0,1% (viena desmitā daļa no procenta) apmērā no Līguma summas, par katru kavējuma dienu, bet ne vairāk kā 10% (desmit procentus) no Līguma summas.
	5. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.
	6. Izpildītājam ir tiesības prasīt no Pasūtītāja līgumsodu \_(procenti skaitliski)\_% ((procenti vārdiem) procentu) apmērā no Apmācību daļas cenas par katru darbinieku, par kuru iepriekš ir panākta Pušu vienošanās atbilstoši Līguma 2.5. un 2.8. punktā noteiktajam, bet kurš nav piedalījies apmācībās. Minētais līgumsods nav piemērojams gadījumos, kad Pasūtītājs Līgumā noteiktajā kārtībā ir informējis Izpildītāju, ka konkrēts darbinieks apmācībās nepiedalīsies.
	7. Izpildītājs ir tiesīgs Līguma 5.4. un 5.6. punktā noteikto līgumsodu norādīt rēķinā, kuru iesniedz Pasūtītājam apmaksai.
	8. Līgumsoda samaksa neatbrīvo Puses no Līguma izpildes pienākuma un neizslēdz zaudējumu atlīdzināšanas pienākumu.
2. **Konfidencialitāte**
	1. Katrai šā Līguma Pusei ir pienākums atbilstoši normatīvajos aktos un Līgumā noteiktajam uzglabāt dokumentus, kuras tā ir saņēmusi no otras Puses.
	2. Izpildītājs apņemas bez Pasūtītāja rakstiskas piekrišanas neizpaust informāciju, un veikt visus nepieciešamos pasākumus informācijas neizpaušanai, ko Izpildītājs ieguvis no Pasūtītāja Līguma izpildes gaitā, izņemot valsts institūcijas, kurām saskaņā ar likumu ir tiesības prasīt šādu informāciju.
	3. Pasūtītājam ir tiesības Līgumu un ar līguma īstenošanu saistītos dokumentus iesniegt Labklājības ministrijai kompensācijas saņemšanai par apmācību nodrošināšanu sociālā darba speciālistiem.
3. **Nepārvarama vara (*Force Majeure*)**
	1. Puses ir atbrīvotas no atbildības par Līguma noteikumu neizpildi, ja tam par iemeslu ir notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Līguma noslēgšanas, un kurus to rašanās gadījumā Puse nevar novērst, vai pārvarēt (*Force Majeure*).
	2. Puse, kas nokļuvusi *Force Majeure* apstākļos, nekavējoties, bet ne vēlāk kā 3 (trīs) darba dienu laikā no *Force Majeure* iestāšanās paziņo par to otrai Pusei, norādot saistības, kuru izpilde nav, vai nebūs iespējama.
	3. Pēc Līguma 7.2. punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
	4. Ja Puse nokavē Līguma 7.2. punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz *Force Majeure*.
4. **Līguma grozīšana un izbeigšana**

*[Tirgus izpētes gadījumā, ko PIL neregulē]*

* 1. Gatavojot Līgumu, Pusēm ir jāaizpilda un pēc nepieciešamības Līguma īstenošanas laikā ir tiesīgas precizēt informāciju preambulā, 1.1., 1.2., 1.3., 3.1., 4.1., 4.2., 5.6., 8., 9.4., 9.6., 9.9., 10.punktā un 1.pielikumā. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.
	2. Ja Izpildītājs nepilda vai pārkāpj Līguma saistības Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam desmit darba dienas iepriekš.
	3. Pasūtītājam ir tiesības vienpusēji izbeigt Līgumu bez jebkādu zaudējumu atlīdzības pienākuma, ja Pasūtītājam ir zudusi nepieciešamība saņemt Pakalpojumu no Izpildītāja, informējot Izpildītāju rakstiski vismaz desmit darba dienas iepriekš.
	4. Puses ir tiesīgas izbeigt Līgumu, noslēdzot savstarpēju rakstisku vienošanos, vienlaikus vienojoties par savstarpējo norēķinu kārtību.
	5. Ja Līgums tiek izbeigts Līguma 8.2., 8.3. vai 8.4.punkta gadījumā, Izpildītājam ir pienākums 3 (trīs) darba dienu laikā atmaksāt Pasūtītājam saņemto avansa maksājumu, ja tāds tika veikts, vienlaikus vienojoties par savstarpēju norēķinu kārtību, par faktiski sniegtu Pakalpojumu, vai Apmācību daļu, kuru Pasūtītājs ir saskaņojis un pieņēmis ar nodošanas un pieņemšanas aktu.

*[Iepirkuma gadījumā, ko regulē PIL[[1]](#footnote-2)]*

* 1. Gatavojot Līgumu, Pusēm ir jāaizpilda un pēc nepieciešamības Līguma īstenošanas laikā ir tiesīgas precizēt informāciju preambulā, 1.1., 1.2., 1.3., 3.1., 4.1., 4.2., 5.6., 8., 9.4., 9.6., 9.9., 10.punktā un 1.pielikumā. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.
	2. Būtiski Līguma grozījumi ir veicami Publisko iepirkumu likuma 61. pantā noteiktajā kārtībā tikai šādos gadījumos, ja:
		1. Pakalpojuma izpildes laikā stājas spēkā izmaiņas normatīvajos aktos, kas pēc būtības neietekmē Pakalpojuma izpildes rezultātu, bet tikai normatīvo aktu noteikto izmaiņu apmērā;
		2. nepieciešams veikt iepriekš neparedzamus papildu darbus, kuri nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto Pakalpojumu, vai Izpildītāja maiņa radītu ievērojamas grūtības;
		3. Pasūtītājam objektīvu iemeslu dēļ zudusi nepieciešamība pēc visa Līgumā minētā Pakalpojuma ieviešanas, kā rezultātā samazinās veicamo darbu apjoms;
		4. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt.
	3. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā uz katru gadījumu, kas minēts Līguma 8.2.2. un 8.2.4. apakšpunktā.
	4. Līguma grozījumi ir pieļaujami (neatkarīgi no tā, vai tie ir būtiski vai nebūtiski), ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Publisko iepirkumu likuma 61. panta trešās daļas 1., 2. un 3. punktu), neievērojot Līguma 8.2. punktā noteikto, vienlaikus nesasniedz:
		1. Ministru kabineta noteiktās līgumcenu robežvērtības, sākot ar kurām paziņojums par līgumu publicējams Eiropas Savienības Oficiālajā Vēstnesī;
		2. desmit procentus no sākotnējās Līguma summas.
	5. Līgums var tikt izbeigts pirms noteiktā termiņa Publisko iepirkumu likuma 64. panta pirmajā daļā minētajos gadījumos, Pasūtītājam un Izpildītājam vienojoties par faktiski sniegto pakalpojumu samaksas apmēru un kārtību.
	6. Pasūtītājam ir tiesības vienpusēji atkāpties (izbeigt) no Līguma bez jebkādu zaudējumu atlīdzības pienākuma:
		1. ir būtiski (vairāk par 10 dienām) nokavējis Pakalpojuma vai tā daļas izpildes termiņu, un termiņa kavējumā nav vainojams pats Pasūtītājs;
		2. sniegtā Apmācību daļa vai Pakalpojums neatbilst Līgumam, šī neatbilstība nevar tikt novērsta Līgumā paredzētajā termiņā, un neatbilstībā nav vainojams pats Pasūtītājs;
		3. nepilda jebkādas Līguma saistības saskaņā ar Līguma noteikumiem un konstatētās neatbilstības nav novērstas 15 (piecpadsmit) kalendāro dienu laikā no rakstiska Pasūtītāja brīdinājuma saņemšanas;
		4. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		5. Izpildītājs Līguma noslēgšanas vai Līguma izpildes laikā veicis prettiesisku darbību;
		6. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		7. Izpildītājs pārkāpj vai nepilda citu būtisku Līgumā paredzētu pienākumu;
		8. Izpildītājs savas veiktās darbības vai bezdarbības rezultātā Pasūtītājam nodarījis zaudējumus;
		9. Izpildītājs ir patvaļīgi pārtraucis Līguma izpildi, tai skaitā, ja nav sasniedzams Izpildītāja pilnvarotais pārstāvis un Izpildītājs nav sasniedzams juridiskajā adresē;
		10. ja tiek pieņemts Saeimas vai Ministru kabineta lēmums, un tādēļ Pasūtītājam nav iespējams izpildīt ar Līgumu uzņemtās saistības, kā arī citu būtisku apstākļu dēļ;
		11. nekavējoties atkāpties no Līguma, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		12. ārējā normatīvajā aktā noteiktajos gadījumos.
	7. Izpildītājam ir tiesības vienpusēji izbeigt Līgumu, ja Pasūtītājs kavē maksājumus vairāk par 30 (trīsdesmit) dienām.
	8. Par vienpusēju Līguma izbeigšanu Puse otrai Pusei paziņo ierakstītas vēstules veidā vai ar drošu elektronisko parakstu parakstītas vēstules veidā.
	9. Ja Līgums tiek izbeigts, Izpildītājam ir pienākums 3 (trīs) darba dienu laikā atmaksāt Pasūtītājam saņemto avansa maksājumu, ja tāds tika veikts, vienlaikus vienojoties par savstarpēju norēķinu kārtību, par faktiski sniegtu Pakalpojumu, vai Apmācību daļu, kuru Pasūtītājs ir saskaņojis un pieņēmis ar nodošanas un pieņemšanas aktu.
1. **Citi noteikumi**
	1. No Līguma izrietošos strīdus Puses risina savstarpēju sarunu ceļā. Ja Puses nespēj atrisināt strīdu savstarpēju sarunu ceļā, to izskata Latvijas Republikas tiesā saskaņā ar Latvijas Republikas normatīvajiem aktiem.
	2. Gadījumā, ja viens vai vairāki Līguma noteikumi jebkādā likumīgā veidā kļūst vai tiek atzīti par spēkā neesošiem, nelikumīgiem vai nesaistošiem, tas nekādā veidā neietekmē un neierobežo pārējo Līguma noteikumu spēkā esamību.
	3. Visi paziņojumi un pretenzijas, kas saistīti ar Līguma izpildi, rakstveidā iesniedzami otrai Pusei.
	4. Līguma izpildes laikā Puses nosaka šādus pilnvarotos pārstāvjus:

9.4.1. no Pasūtītāja puses: atbildīgās personas vārds, uzvārds, tālrunis numurs, e-pasts: e-pasts;

9.4.2. no Izpildītāja puses: atbildīgās personas vārds, uzvārds, tālrunis numurs, e-pasts: e-pasts.

* 1. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par nodošanas un pieņemšanas akta noformēšanu un iesniegšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai, kā arī par citu Līguma noteikumu ievērošanu, kuros pilnvarotie pārstāvji īpaši norādīti.
	2. Līgumam ir pielikums Nr.1 „ Pakalpojuma ''Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide (apmācības)'' apraksts” uz lapu skaits (pielikuma lapu skaits vārdiem) lapām kas ir tā neatņemama sastāvdaļa.
	3. Noslēdzot Līgumu, Puses apliecina, ka Pušu rīcībā ir pietiekoši resursi, lai savlaicīgi un kvalitatīvi veiktu visas Līgumā un tā pielikumos noteiktās saistības, kā arī tiks ievērotas Līguma un Noteikumu prasības.
	4. Puses apliecina, ka uz Līguma noslēgšanas brīdi apmācību pakalpojuma sniedzējam nav nodokļu parādi, kas kopsummā kādā no valstīm pārsniedz 150 *euro*, un nav interešu konflikta attiecībā pret pašvaldības darbinieku, atbilstoši likumam “Par interešu konflikta novēršanu valsts amatpersonu darbībā”.
	5. Līgums ir sagatavots latviešu valodā 2 (divos) eksemplāros uz lapu skaits (lapu skaits vārdiem) lapām. Viens no Līguma eksemplāriem glabājas pie Pasūtītāja, otrs – pie Izpildītāja. Abi eksemplāri ir ar vienādu juridisku spēku.

**10. Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDĪTĀJS |
| **Nosaukums**Reģ. Nr.: numursAdrese: adreseTālr.: numursFakss: numursE-pasts: e-pastsMaksātājs/finansējuma saņēmējs[[2]](#footnote-3): nosaukumsKredītiestāde: nosaukums Kredītiestādes SWIFT kods: numursNorēķinu konts: numurs | **Nosaukums**Reģ. Nr.: numursAdrese: adreseTālr.: numursFakss: numursE-pasts: e-pastsKredītiestāde: nosaukums Kredītiestādes SWIFT kods: numursNorēķinu konts: numurs |
| (paraksts)Vārds un uzvārds | (paraksts)Vārds un uzvārds |

1. pielikums

202\_. gada \_\_\_\_.\_\_\_\_\_\_\_\_\_\_\_\_

Līgumam Nr. \_\_\_\_\_\_\_\_\_\_\_\_\_\_\_\_\_\_\_\_

Pakalpojuma ''Pašvaldību sociālo dienestu un citu pašvaldības izveidoto sociālo pakalpojumu sniedzēju

sociālā darba speciālistu profesionālās kompetences pilnveide (apmācības)'' apraksts

**1. Apmācību programmas nosaukums**

|  |  |  |  |  |  |
| --- | --- | --- | --- | --- | --- |
| Programmas apjoms (stundās) | Eksperta vārds un uzvārds | Apmācību īstenošanas vieta[[3]](#footnote-4) | Apmācāmo personu skaits | Cena (EUR bez PVN) vienam sociālā darba speciālistam par programmas īstenošanu | Summa (EUR bez PVN) par programmas īstenošanu |
| 1 | 2 | 3 | 4 | 5 | 6 = 4 x 5 |
|  |  |  |  |  |  |

**2. Apmācību programmas nosaukums**

|  |  |  |  |  |  |
| --- | --- | --- | --- | --- | --- |
| Programmas apjoms (stundās) | Eksperta vārds un uzvārds | Apmācību īstenošanas vieta[[4]](#footnote-5) | Apmācāmo personu skaits | Cena (EUR bez PVN) vienam sociālā darba speciālistam par programmas īstenošanu | Summa (EUR bez PVN) par programmas īstenošanu |
| 1 | 2 | 3 | 4 | 5 | 6 = 4 x 5 |
|  |  |  |  |  |  |

**KOPSAVILKUMS**

|  |  |
| --- | --- |
| **Summa KOPĀ (EUR bez PVN) par visu programmu īstenošanu** |  |
| **Summa KOPĀ (EUR ar PVN) par visu programmu īstenošanu[[5]](#footnote-6)** |  |

1. Nepieciešamības gadījumā, Pasūtītājs ir tiesīgs rediģēt nodaļu atbilstoši normatīvajiem aktiem par publiskajiem iepirkumiem [↑](#footnote-ref-2)
2. Norāda gadījumā, kad Pasūtītājam kredītiestādē nav atvērts “savs” konts, piemēram, Pasūtītājs ir X pašvaldības sociālais dienests un maksātājs/finansējuma saņēmējs ir X pašvaldības dome [↑](#footnote-ref-3)
3. Apmācību īstenošanas vieta – Latvijas Republikas pašvaldības administratīvā teritorija, piem., X pilsēta, Y novads [↑](#footnote-ref-4)
4. Apmācību īstenošanas vieta – Latvijas Republikas pašvaldības administratīvā teritorija, piem., X pilsēta, Y novads [↑](#footnote-ref-5)
5. Ja Pakalpojumu sniedzējs **nav** PVN maksātājs, tad norāda “------“. [↑](#footnote-ref-6)